ועדת הכספים, כנסת 19, פרוטוקול מספר 59, 2013-05-27 15:50

ניסן סלומינסקי: רבותי, כאן יש בקשה לרביזיה אז אנחנו נצביע על הרביזיה.

שלי יחימוביץ': צריך לנמק, מה זאת אומרת?

אחמד טיבי: לא, למה אתה לא אומר מי הציע את הרביזיה?

אחמד טיבי: מנמק?

שלי יחימוביץ': כן, למה, הרי היתה סיבה שהגשנו רביזיה.

ניסן סלומינסקי: אני לא זוכר אף פעם שהיה דבר כזה, אף פעם לא היה דבר כזה.

ראובן ריבלין: יש הצעה לרביזיה, מצביעים עליה.

ניסן סלומינסקי: זה מה שאני אומר, מה אפשר לעשות?

ראובן ריבלין: מה לנמק רביזיה?

ראובן ריבלין: אנשים רוצים שאנחנו נצביע בחזרה.

אחמד טיבי: מי הגיש?

אחמד טיבי: עפר שלח?

ניסן סלומינסקי: מי הגיש?

שלי יחימוביץ': אני הגשתי.

יצחק כהן: אני הגשתי.

אחמד טיבי: אני הגשתי.

ניסן סלומינסקי: אוקיי, הגישו: סתיו, טיבי, יצחק, שלי והרב ליצמן.

ניסן סלומינסקי: מכובד.

אחמד טיבי: אז בטח יש סיבה טובה אם כולם הגישו.

שלי יחימוביץ': לא יכול להיות שאנשים מכל קצוות הקשת הפוליטית יגישו רביזיה ואי אפשר להסביר למה.

ניסן סלומינסקי: תעשו לי טובה, חבר'ה.

ניסן סלומינסקי: מי שבעד הרביזיה ירים את ידו, מי שנגד ירים את ידו.

ניסן סלומינסקי: בעד – 6

ניסן סלומינסקי: נמנעים – אין הרביזיה לא נתקבלה.

ניסן סלומינסקי: הרביזיה נפלה, 9 מול 6.

ניסן סלומינסקי: תודה רבה.